open-index/open-wikipedia-markdown huggingface dataset:
Fjorden Baby!

**Fjorden Baby!** er et norsk rockeband som ble dannet i 2005 av trommeslager Jan Eivind Bertelsen, bassist Tony Alexander Storm (tidligere Syversen), gitarist Jan Henning Buen, keyboardist Nam Phoung Nguyen og vokalist Sturle Kvilekval. 

Bandet spiller eksperimentell rock på norsk. 

Høsten 2009 valgte Storm å slutte i bandet som låtskriver og bassist. Han ble erstattet av Kjetil Grimsby Haarr som bassist. 

## Karriere
Fjorden Baby! ble nummer to i Urørtfinalen 2009. Vinnerne var Pony the Pirate.

### Det første albumet
2. februar 2009 kom bandets debutalbum *[[5071]]* på Mikal Tellés *Opplett-label* ut. Det blr distribuert av VME. Albumet inneholder ti sanger spilt inn i *Duper Studio* med Yngve Sætre som produsent. Albumet ble spilt inn live og de fleste av låtene ble skapt i tidsrommet 2005-2007.  

I august 2009 sluttet Tony Alexander Storm i bandet, og han ble erstattet av Kjetil Grimsby Haarr. Storms siste konsert fant sted under Hovedscenen på Øyafestivalen-09. 

### ''Se deg rundt i rommet''

Albumet *Se deg rundt i rommet* ble utgitt på bandets eget plateselskap, Fjorden Biznizz, i mars 2011. Albumet inneholder singlene «Rendezvous» og «Himmelen», begge låtene ble spilt inn på nyåret 2009 og fulgte opp hiten «Karoline» fra bandets første album. De fleste låtene på albumet ble skapt i tidsrommet 2007-2008. 

Albumet gikk opp til 3. plass på VG-listen.

Da fotballaget SK Brann spilte i cupfinalen i Norgesmesterskapet i fotball for herrer 2011, spilte Fjorden Baby! Inn «Republikken» med et rap-vers fra fotballspilleren Rodolph Austin. Sangen er inspirert av New Orders låt «World In Motion».

### Fjordkloden
Albumet *Fjordkloden* ble utgitt 2013 med «Tingene» som ledende singel. Det ble velvillig mottatt.. På sangen «11 etasje» dukker også Bergensrapperen Lars Vaular opp med gjestevers. VG kåret det til Årets Norske Album i november samme året. Låtene på albumet besto av gamle og nye låter fra tidsrommet 2005 til 2014. 

### ''Oh Yeah!''
Albumet *Oh Yeah!* kom ut 2015, også det til god kritikk. Singelen «Igjen og igjen» var gjestet av Loddefjordmusikeren John Olav Nilsen.

## Medlemmer
* Sturle Kvilekval – vokal
* Jan Eivind Bertelsen – trommer 
* Kjetil Grimsby Haarr – bass (fra 2009)
* Jan Henning Buen – gitar
* Nam Phuong Nguyen – synth

## Tidligere medlemmer
* Tony Alexander Storm– bass (2005–2009)

## Diskografi
* 2009 – *[[Fjorden Baby! (album)|Fjorden Baby!]]* Plateselskap: 5071/opplett/vme
* 2011 – *[[Se deg rundt i rommet]]* Plateselskap: fjorden bizznizz/cosmos music group.
* 2013 – *Fjordkloden* Plateselskap: Sony Music Entertainment Norway
* 2015 – *Oh Yeah!* Plateselskap: Fjorden Bizznizz/Opplett
* 2021 - *Ikkje bland deg inn* Plateselskap: Fjorden Bizznizz

## Referanser


## Eksterne lenker
* 
* 
* NRK Urørt:Profil
* NRK Urørt: Urørtfinalist 6
* Myspace:Profil
* NRK Lydverket: «Galskapen har livets rett»
* BA: «Fjorden Baby!» besøkt 31. januar 2009
* NRK Lydverket: «Fjorden-bassist lei av Bergen»
Kjell Inge Olsen

**Kjell Inge Olsen** (født 26. september 1961 i Stavanger) er talentsjef i Viking Fotballklubb  og tidligere trener for samme klubb. I 2003 tok Kjell Inge Olsen over som trener for Viking og den sesongen endte klubben på femteplass i serien. Under Olsens ledelse ble også den siste kampen på Stavanger stadion spilt, mot Stabæk i siste hjemmekamp den høsten. 

På begynnelsen av 2004-sesongen flyttet Viking til ny stadion i Jåttåvågen, Viking Stadion. Viking skuffet i Olsens første sesong som trener og åpnet årets sesong med 0-4 for Tromsø noe som førte til at han gav seg som trener. Han trakk seg «av personlige årsaker», og at han ikke klarte å finne drivkraft til å fortsette. 9. august 2007 ble han presentert som ny talentsjef, mens Svein Fjælberg ble talentutvikler i Viking samtidig.

## Referanser


## Eksterne lenker
*
Billy Powell

**William Norris «Billy» Powell** (født 3. juni 1952 Corpus Christi i Texas, død 28. januar 2009 i Orange Park i Florida) var keyboardspiller i rockebandet Lynyrd Skynyrd.

Powell vokste opp i Corpus Christi i Texas og begynte å spille piano ved ung alder. Han flyttet til Jacksonville i Florida sammen med sin familie i tenårene og gikk på Bishop Kenny High School, der han traff Leon Wilkeson, framtidens bassist i Lynyrd Skynyrd på den tiden.

Powell ønsket virkelig å bli med i bandet Skynyrd og begynte å jobbe sammen med bandmedlemmene. Ved oppvarming til en konsert spilte han ved en anledning sin egen versjon av «Free Bird» og Ronnie Van Zant ble imponert og sa til Powell han han skulle slutte som «roadie» og overta pianoet i stedet. Slik ble han en del av gruppen.

Da bandet sluttet å spille sammen i 1977 startet Powell sitt eget band til Lynyrd Skynyrd ble gjenforent i 1987.

Powell og Gary Rossington var de eneste medlemmene fra den opprinnelige besetningen som fortsatt spilte i bandet Lynyrd Skynyrd.

## Referanser


## Eksterne lenker
* 
* 
*
Eilert Løseth

**Oluf Eilert Løseth** (født 1. september 1858 i Trondhjem, død 2. november 1945) var en norsk romanist og litteraturhistoriker. Han var professor ved universitetet i Kristiania (Oslo) 1913–28.

Han ble student i 1876 og *[[cand. philol.]]* i 1883. 1892–95 var han stipendiat i romansk filologi og holdt ved siden av forelesninger i litteraturhistorie. Fra november 1895 var han dosent i romansk litteratur og fra 1897 også lektor i fransk språk. Han ble professor i 1913.

Løseth dro flere ganger til utlandet for å studere romansk språk og litteratur. 1884–86 var han i Paris og i Italia, 1888–92 i Paris. I 1888 tok han doktorgraden i romansk filologi på avhandlingen «Tristanromanens gammelfranske prosahaandskrifter». Dette arbeidet ble siden utvidet til en kritisk analyse av prosaromanene om Tristan og Palamedes i *Le roman de Tristan en prose, le roman de Palamède et la compilation de Rusticien de Pise* (1901). 1890–91 foresto han en kritisk utgave av to gammelfranske tekster: *Eracle* og *Ille et Galeron* av dikteren Gautier d'Arras. I 1903 kom en utgave av *Robert le Diable*. I norske og utenlandske tidsskrifter skrev han en rekke artikler om eldre og nyere litteratur. Sammen med Johan Skougaard utga han en *Fransk-norsk ordbok* (1921) og en *Norsk-fransk ordbok* (1936–40).

## Verker
* *Tristanromanenes gammelfranske prosahaandskrifter* (1888)
* *Le roman de Tristan en prose, le roman de Palamède et la compilation de Rusticien de Pise* (1901)

## Referanser


## Kilder
* *[[Salmonsens konversationsleksikon]], Anden Udgave*, bind XVI, s. 275. København: J. H. Schultz, 1924.

## Eksterne lenker

*  Digitaliserte bøker av Løseth hos Nasjonalbiblioteket
Hans Christian Hansen

**Hans Christian Hansen** (født 1861 i Bergen, død 1900) var en norsk filosof.

Hansen var hegelianer og tilhenger av den nyidealistiske filosofien, som han bidro til å gi kjennskap om i Norge i 1890-årene. 16. mars 1889 holdt han foredraget «De moderne Fritænkeres høieste Gode» i Studentersamfundet, hvor han angrep materialismen og naturalismen. Året etter kom nyromantikkens gjennombrudd i Studentersamfundet.

I 1895 utga Hansen sin doktoravhandling, «Rummet og Sjælen», hvor han i hovedsak bygget på Hegels filosofi. Avhandlingen ble opptrykket i serien «Norsk filosofi i det 19. århundre» i Thorleif Dahls Kulturbibliotek i 1977.

Hansen var venn av litteraturkritikeren Carl Nærup og dikteren Sigbjørn Obstfelder, og tilhørte den kretsen som i begynnelsen av 1890-årene møttes hos Synnøve Brinchmann: blant andre Nærup, Obstfelder, Nils Kjær, Gustav Vigeland, Thomas Krag og Jens Thiis.

## Verker
* *Moral, religion og videnskab* (1890)
* *Rummet og Sjælen* (1895)
* *Om Begrebet Frihed* (1896)
* *Gammelt og Nyt fra Troens og Tankens Verden* (1898) NBdigital

## Referanser


## Kilder
* A. H. Winsnes: *Norsk litteraturhistorie*, bd. 5, s. 182–83. Oslo: Aschehoug, 1961.

## Eksterne lenker
Johan Skougaard

**Johan Kristian Skougaard** (født 31. juli 1847 i Eikvåg ved Farsund, død 25. september 1925 i Oslo) var en norsk offiser og veidirektør. Han var Kristianias ordfører i 1905.

## Liv og virke
### Bakgrunn
Slekten Skougaard stammer fra Bornholm. Johan Skougaard var bror av sangeren Lorentz Skougaard-Severini (1837–85). 

### Yrkesliv, politisk virke
Han ble offiser i 1868, tok militær høyskoleeksamen i 1872 og ble 1873 ansatt i Statens veivesen. 

I 1886 avanserte han til kaptein i hæren, men tok avskjed i 1887. I veivesenet ble han overingeniør i 1895 og var veidirektør 1904–18.

Skougaard hadde en rekke verv: Han var formann i polyteknisk forening 1897–99, jurymann ved Verdensutstillingen i Paris i 1900, ordfører i Kristiania 1905 og viseordfører 1906–07. Senere var han medlem av bystyret. Han representerte Norge ved de internasjonale kongressene for veivesen i Paris 1908 og i Brussel 1910. I 1911 ble han norsk medlem av sentraladministrasjonen for *[[L'Association internationale de la route]]*.

### Verker
Skougaard utga *Det norske veivæsens historie* i to bind (1899–1914). Sammen med Eilert Løseth utga han en *Fransk-norsk ordbok* (1921). Etter hans død kom en *Norsk-fransk ordbok* (1936–40).

## Referanser


## Kilder
* *[[Salmonsens konversationsleksikon]], Anden Udgave*, bind XXI, s. 630. København: J. H. Schultz, 1926.
* Paus, H. W.: *Norges vegdirektører og vegsjefer*, Vegdirektoratet, Oslo, 1. utgave 1956/2. utgave 1962
* Røed, Ane Cecilie: *Johan Kristian Skougaard - den intellektuelle vegdirektøren*.  I Årbok for Norsk vegmuseum 2015. ISBN 978-82-91130-41-5

## Eksterne lenker
John Mourly Vold

**John Mourly Vold** (født 24. august 1850 i Trondhjem, død 1. juli 1907 på Modum) var en norsk filosof.

Vold ble student i 1868 og *[[cand. theol.]]* i 1873. 1873–75 oppholdt han seg i Kristiania, hvor han manuduserte i filosofi. 1876–81 var han bestyrer for en amtsskole i Smaalenenes amt. Somrene 1878 og 1883 studerte han filosofi i Tyskland, og i 1881 fikk han Kronprinsens gullmedalje for prisavhandlingen «Om telelogiens begreb». I 1888 tok han doktorgraden med en avhandling om «Spinozas erkjendelsestheori».

I 1889 ble Vold dosent og i 1890 professor i filosofi ved universitetet i Kristiania. Han drev i mange år eksperimenter over lovene for drømmelivet, og utga flere artikler om emnet. Han skrev også mange mindre artikler, for eksempel om spiritismen.

Hans avhandling «Ideal-realistisk Verdensbetragtning» ble gjenutgitt i serien «Norsk filosofi i det 19. århundre» i Thorleif Dahls kulturbibliotek i 1977.

## Verker
* *Spinozas erkjendelsestheori* (1888)
* *Verdensbetragtning, Sokrates og fantasi* (1889)
* *Über den Traum* (1910–12)

## Referanser


## Kilder
* *[[Salmonsens konversationsleksikon]], Anden Udgave*, bind XXV, s. 343. København: J. H. Schultz, 1928.
Stian Thomassen

**Stian Thomassen** (født 1976) er en norsk tidligere fotballspiller som har spilt for klubbene Lillestrøm,  Haugesund, Hamarkameratene og Nybergsund IL-Trysil. Han spilte i forsvar i hele sin karriere og avsluttet som aktiv hos Ullensaker/Kisa. Thomassen har for øvrig også rundt 30 aldersbestemte landskamper for .

## Eksterne lenker
* HamKam.no – Stian Thomassens spillerprofil hos Hamarkameratene
* Fotball.no – Stian Thomassens landslagsprofil hos Norges Fotballforbund
Thomas F’s siste nedtegnelser til almenheten

***Thomas F’s siste nedtegnelser til almenheten*** er en novellesamling av den norske forfatteren Kjell Askildsen, utgitt i 1983. Samlingen består av to lange noveller: tittelnovellen og «Carl Lange»

Hovedpersonen i tittelnovellen er en gammel, desillusjonert mann som gjør opp status for sitt liv. I «Carl Lange» er hovedpersonen en eldre, ensom mann som mistenkes for en voldtekt av en ung pike. Han er etter alt å dømme uskyldig, men i løpet av de seks møtene med politietterforskeren mister Lange både selvrespekt, selvbilde og selvbeherskelse. Novellen gir assosiasjoner til Dostojevskijs *[[Forbrytelse og straff]]* og Kafkas *[[Prosessen]]*. 

Askildsen bruker også i denne boken et nakent språk, fritt for beskrivelse og språklige bilder. 

Samlingen vant Kritikerprisen det året den utkom, og boka ble i en Dagbladet-serie sommeren 2006 kåret til den beste roman/novellesamling fra de siste 25 år. Den norske bokklubben utga i 2007 en illustrert utgave av boken i sin serie «Mestermøter», illustrert av Håkon Bleken. Novellene er oversatt til flere språk, og utgitt i ulike utvalg av forfatterens noveller: på spansk, fransk, finsk, kroatisk, engelsk, polsk og rumensk. 

## TV-versjoner

* *Carl Lange* ble vist i Fjernsynsteatret høsten 1987, dramatisert av Ulf Breistrand og med regi av Terje Mærli. Erik Hivju og Lasse Lindtner spilte hovedrollene.
* *Thomas F’s siste nedtegnelser til almenheten* ble vist i Fjernsynsteatret i 1991. Regien var ved Ulf Breistrand, og hovedrollen ble spilt av Wilfred Breistrand. Den rolletolkningen innbrakte ham Amandaprisen.

## Referanser
Daniel Gabbidon

**Daniel Leon Gabbidon** (født 8. august 1979 i Cwmbran) er en walisisk tidligere fotballspiller, fotballtrener og nåværende ekepertkommentator for BBC Radio Wales. Før Gabbidon spilte hos Crystal Palace var han midtstopper for Queens Park Rangers FC frem til mai 2012. Han har også kamper for .

Gabbidon har tidligere spilt for klubbene West Bromwich Albion FC, Cardiff City FC og West Ham United FC.

West Ham hentet Gabbidon fra Cardiff i 2005 og har siden spilt fast på a-laget. Han har 40 landskamper for .

## Eksterne lenker
*
BM Atlético Valladolid

**Club Balonmano Valladolid** var en håndballklubb i Valladolid i regionen Castilla y León i Spania. Klubben, som ble stiftet i 1991, spilte i den spanske toppdivisjonen  Liga ASOBAL. Klubben vant cupvinnercupen i sesongen 2008/2009. De norske landslagsspillerne Håvard Tvedten  og Christoffer Rambo spilte for klubben. Klubben gikk konkurs i 2014.

## Referanser


## Eksterne lenker
*
Kent Karlsen

**Kent Karlsen** (født 1973) er en norsk tidligere fotballspiller.

Han spilte for Sørum IL, Sørumsand IF, Lillestrøm, Hamarkameratene, Vålerenga, Haugesund, Åsane og FK Tønsberg. Karlsen var også utenlandsproff gjennom sitt låneopphold hos danske Ikast FS og overgang til Luton Town. Karlsen debuterte hos sistnevnte borte mot Bury FC den 4. november 2000.

Karlsen ble Norgesmester med Vålerenga i 1997, og har 1 offisiell U21-landskamp for Norge. Karlsen ble også kjent for å ha rykket ned med tre ulike klubber på en og en halv sesong. I 2000 var han med på å rykke ned med Vålerenga og Haugesund før han dro utelands til Luton og engelsk førstedivisjon som han også rykket ned med i 2001. Han rykket også ned fra Adeccoligaen med Åsane i 2002. Forøvrig rykket Karlsen opp med LSK 2 i 1990, samt Vålerenga 2 i 1999. Karlsen har også rykket opp med Vålerenga til Tippeligaen i 1997, samt FK Tønsberg til Adeccoligaen i 2004. Han la opp som spiller etter opprykket.

## Eksterne lenker
* 
* HamKam.no – Kent Karlsens spillerprofil hos Hamarkameratene
* Lutonfc.com – Kent Karlsens spillerprofil hos Luton Town FC
Stortingsvalget 1915

**Stortingsvalget 1915** ble avholdt i Norge som direkte valg til det 65., 66., og 67. ordentlige Storting.

## Valgordning
Det ble avholdt ved flertallsvalg i enmannskretser, et valgsystem som ble endret ved valget i 1921, da forholdstallsvalg ble innført. 123 representanter ble valgt inn på Stortinget. I valgkretsene der ingen hadde oppnådd flertall av stemmene ble det holdt omvalg 1. november 1915. Det var det første stortingsvalget med alminnelig stemmerett også for kvinner. Antallet stemmeberettigede kvinner økte fra 324 990 i 1912 til 827 274.

57 representanter ble oppnevnt ved første valg: 42 fra landkretsene og 15 fra kjøpstedene. De øvrige 66 ble oppnevnt ved omvalg i perioden 22. oktober til 1. november 1915.

## Politikk
Statsminister Gunnar Knudsen og Gunnar Knudsens andre regjering, som er en av norgeshistoriens lengstsittende regjeringer, fortsatte etter valget.

## Resultat

1To av disse var uavhengige, partiløse kandidater valgt inn fra hhv. Hedmark og Sør-Trøndelag. Det siste setet gikk til Avholdspartiet, hvor en representant ble valgt inn fra Telemark

Det finnes ulike anslag over oppslutning fordelt på parti. Partitilhørigheten er antatt, noen kandidater har skiftet parti mellom valgomgangene, noen har varamann med annen partitilknytning.

## Se også
* Liste over stortingsrepresentanter 1916–1918

## Referanser
UG

**UG** kan vise til:

*Uganda
*Uigurisk
*.ug

## Universiteter
*Universitetet i Gdańsk
*University of Georgia
*University of Guam

## Se også
* µg
Livingston Island

**Livingston Island** er den nest største øya i øygruppa Sør-Shetlandsøyene i Antarktis.

Øya er 73 km lang og 34 km bred, med et flateinnhold på 974 km². Den ligger vest for Greenwich Island og nord for Deceptionøya.

Øya ble oppdaget av kaptein William Smith på «Williams» den 19. februar 1819. Han fikk øye på det som i dag heter Williams Point, den nordøstligste spiss av øya, etter å ha kommet ut av kurs sør for Kapp Horn.

I 1988 etablerte Spania en stasjon på øya, den sommerbemannede Juan Carlos I. Bulgaria åpnet i 1993 den helårsbemannede forskningsstasjonen St. Kliment Ohridski i nærheten av den spanske stasjonen.

## Bilder

Mount-Friesland-NW.JPG|Mount Friesland
Juan_Carlos_I_Antarctic_Base,_Hurd_Peninsula,_Livingston_Island,_Antarctica.jpg|Den spanske forskningsstasjonen Juan Carlos I
Ohridski-2.jpg|Den bulgarske forskningsstasjonen St. Kliment Ohridski


## Kart
* L.L. Ivanov. Antarctica: Livingston Island and Greenwich, Robert, Snow and Smith Islands. Scale 1:120000 topographic map.  Troyan: Manfred Wörner Foundation, 2009.  ISBN 978-954-92032-6-4
* L.L. Ivanov. Antarctica: Livingston Island and Smith Island. Scale 1:120000 topographic map. Manfred Wörner Foundation, 2017. ISBN 978-619-90008-3-0

## Bibliografi
* Ivanov, L. General Geography and History of Livingston Island. In: *Bulgarian Antarctic Research: A Synthesis*. Eds. C. Pimpirev and N. Chipev. Sofia: St. Kliment Ohridski University Press, 2015. pp. 17-28. ISBN 978-954-07-3939-7
* Ivanov, L.L. Livingston Island: Tangra Mountains, Komini Peak, west slope new rock route; Lyaskovets Peak, first ascent; Zograf Peak, first ascent; Vidin Heights, Melnik Peak, Melnik Ridge, first ascent. *The American Alpine Journal*, 2005. pp. 312-315.
* Gildea, D. ''Mountaineering in Antarctica: complete guide: Travel guide.'' Primento and Editions Nevicata, 2015. ISBN 978-2-51103-136-0

## Referanser




## Eksterne lenker
*
Beskyttede betegnelser (Norge)

**Beskyttede betegnelser** er en offentlig norsk merkeordning som gir mulighet til å lovbeskytte produktbetegnelser på landbruksbaserte næringsmidler, fisk og sjømat som har en spesiell geografisk tilhørighet, tradisjon eller særpreg. 
En beskyttet betegnelse gis et juridisk vern mot etterligninger og kopiering av produktbetegnelsen og er en garanti for at produktet er det som det utgir seg for være.

Merkeordningen ble opprettet av Landbruks- og matdepartementet i 2002 etter mønster av tilsvarende merkeordning i EU. EUs merkeordning ble innført i 1992 som en strategi for lokal og regional næringsutvikling og anses for å være en vellykket strategi som EU satser videre på.

En beskyttelse av en produktbetegnelse i henhold til det norske regelverket gir en mulighet til å søke om beskyttelse/registrering etter de europeiske forordningene om geografiske opprinnelsesbetegnelser i EU og slik oppnå et juridisk vern også i EU-landene.

Forskriften omfatter tre ulike typer beskyttelse; beskyttet opprinnelsesbetegnelse, beskyttet geografisk betegnelse og beskyttet tradisjonelt særpreg.

## Liste over beskyttede betegnelser
### Beskyttet opprinnelsesbetegnelse
* Gulløye fra Nord-Norge
* Ringerikserter
* Skjenning

### Beskyttet geografisk betegnelse

* Eplejuice frå Hardanger
* Fenalår fra Norge
* Festsodd fra Trøndelag
* Fjellam fra Ryfylke
* Fjellmandel fra Oppdal
* Gamalost frå Vik
* Hardangereple
* Hardangermoreller
* Hardangerplommer
* Hardangerpærer
* Høgfjellslam frå Nord-Gudbrandsdal
* Ishavsrøye Vesterålen
* Kurv frå Valdres
* Lofotlam
* Lyngenlam
* Målselvsnepe fra Nord-Norge
* Rakfisk fra Valdres 
* Rein fra Jotunheimen
* Ringerikspotet fra Ringerike
* Sider frå Hardanger
* Skjørost fra Rørostraktene
* Telemarksepler
* Telemarksmoreller
* Telemarksplommer
* Tørrfisk fra Lofoten
* Villsau frå norskekysten
* Økologisk Tjukkmjølk fra Røros

### Beskyttet tradisjonelt særpreg
* Badsturøkt kjøtt på namdalsk vis
* Pinnekjøtt fra Norge
* Sætersmør/Stølssmør

### Utenlandske betegnelser beskyttet i Norge
*Parmigiano Reggiano
*Prosciutto di Parma
*Prosciutto di San Daniela
*Gorgonzola

## Referanser


## Eksterne lenker
* Lovdata
* Beskyttede betegnelser
Dalholen

**Dalholen** er ei fjellbygd i Folldal kommune i Innlandet. Den ligger i Folldalen, en sidedal til Østerdalen.

Bebyggelsen i Dalholen ligger på begge sider av dalen. Elva Folla skiller de to sidene, som mange kaller «solsida» og «baksida».

## Referanser
Risenga ungdomsskole (Asker)

**Risenga ungdomsskole** er en ungdomsskole i Asker kommune ved Risenga idrettspark på Risenga, en kilometer sør for Asker sentrum. Elevene kommer hovedsakelig barneskolene Blakstad, Bondi og Vettre. 

Dagens skole åpnet høsten 2020, med plass til 540 elever. Det opprinnelige skolebygget fra 1967 var etterhvert i veldig dårlig stand, og ble revet i 2018.

## Særpreg
Risenga ungdomsskole var først i Norge med data som valgfag allerede i 1970 og som obligatorisk fag i 1982. I dag er «Digital læring» og «Realfag» satsningsområder for skolen, sammen med «Trygt og godt læringsmiljø». 

Skolen har i over ti år tilbudt elevene to ulike profiler, med ekstra satsing på henholdsvis idrett/friluftsliv og media/kultur. Det nye skolebygget er tilpasset behovene til Asker kulturskole, med spesielt god akustikk i saler og rom.

## Referanser


## Eksterne lenker
* Risenga ungdomsskoles offisielle nettsted
* Skolens oppføring i Nasjonalt skoleregister
Bobcat Goldthwait

**Robert Francis «Bobcat» Goldthwait** (født 26. mai 1962) er en amerikansk stand&nbsp;up-komiker, skuespiller og regissør. Hans show og rollefigurer karakteriseres av en høy stemme.

Goldthwaits første store filmrolle var som den noe ustabile Zed i *[[Politiskolen 2 – Deres første oppdrag]]*. Han var også med i de to neste Politiskolen-filmene. En figur Goldthwait har gitt stemme til var som filledokka Mister Floppy i TV-serien «Unhappily ever after», som ble vist på TVNorge.

Goldthwait regisserte flere sesonger av Jimmy Kimmels TV-show *Jimmy Kimmel Live*.

## Referanser


## Eksterne lenker
*
Tor Inge Smedås

**Tor Inge Smedås** (født 25. august 1957 i Os i Østerdalen) er en norsk tidligere fotballspiller som spilte for Mjøndalen IF og Lillestrøm før han avsluttet sin aktive karriere hos Hamarkameratene i 1990. Smedås ble Norgesmester med Lillestrøm både i 1981 og i 1985 samt seriemester med samme klubb i 1986. Samme år ble han også kåret til årets midtstopper av avisen VG. Smedås fikk for øvrig også to kamper på herrelandslaget for Norge i 1986 og i 1987. 

## Referanser


## Eksterne lenker
* 
* HamKam.no – Tor Inge Smedås' spillerprofil hos Hamarkameratene
* Fotball.no – Tor Inge Smedås' landslagsprofil hos Norges Fotballforbund
* Profil hos Norges Fotballforbund
Anbjørg Sætre Håtun

**Anbjørg Sætre Håtun** (1972–2014) var en norsk helsejournalist og sakprosaforfatter, ansatt i NRK. 

Håtun var utdannet i journalistikk, språk og samfunnsfag ved NTNU i Trondheim, Christian-Albrechts-Universität zu Kiel, Universität Wien og Høgskolen i Volda. Hun jobbet i mange år i NRK, hvor hun ble kjent som reporter og programleder for helsemagasinet ''Puls''. Hun  var også kreativ redaktør for *Frisk året rundt* (Cappelen 2004). Hun var fast helseskribent for bladet *[[Kamille (ukeblad)|Kamille]]* med spalten Livslyst. *Livslyst* (2008) var også navnet på hennes første bok, som ble illustrert av billedkunstneren Bjørg Thorhallsdottir.

Anbjørg Sætre Håtun bodde i Oslo sammen med sin ektemann, Jon Andreas Håtun (alias Jono El Grande). Hun var fadder til Emma Tallulah Behn, den yngste av døtrene til prinsesse Märtha Louise og Ari Behn. Konditoren Sverre Sætre er hennes tvillingbror.

## Bibliografi
* *Livslyst* (2008)
* *Stressmestrer* (2011)
* *God bedring!* (2012)
* *Å dele gir styrke* (2014)

## Referanser
John Johnson (komponist)

**John Johnson** (ca. 1540–1594) var en  engelsk luttspiller og komponist. 

Fra 1581 til sin død var Johnson ansatt som luttenist hos dronning Elisabeth I av England. De fleste av hans verker er enten soloer eller duetter for lutt i form av pavaner, galliarder eller bearbeidelser av folkelige melodier.

Han var far til luttspilleren og komponisten Robert Johnson.

## Referanser


## Eksterne lenker
* Kort biografi, hoasm.org
Robert Johnson (komponist)

**Robert Johnson** (1583–1633) var en engelsk komponist og luttenist, sønn av komponisten John Johnson som var luttenist ved hoffet til dronning Elisabeth I. 

Robert Johnson var luttspiller ved Jakobs I.'s hoff. Han skrev framfor alt musikk til maskespillene og fornøyelsene ved hoffet. Etter 1604 ble han luttenist i kongens *Private Musick*. Senere ble han i 1612 prins Henrys luttlærer til dennes død i 1612, og var fram til 1633 i tjeneste ved kong Karl I.'s hoff som *Composer for Lute and Voices*.

Johnson arbeidet ofte med diktere og dramatikere som Ben Jonson og Francis Beaumont, og hadde et regelmessig samarbeid med John Fletcher. Fra 1610 til 1617 var han komponist for William Shakespeares teaterkompani *King’s Men*, og han skrev blant annet originalmusikken til Shakespeares *[[Stormen|The Tempest]]*.

Han skrev også sanger og drikkeviser.

## Referanser


## Eksterne lenker
* 
* ''Elizabethan court musicians''
* Robert Johnson, elizabethan-era.org.uk
Federico Macheda

**Federico Macheda** (født 1991) er en italiensk fotballspiller som fra den 30. juni 2024 er klubbløs. 

Han ble hentet til Manchester United fra italienske SS Lazio sommeren 2007, og viste raskt lovende takter på Manchester Uniteds U18-lag. Han fikk etter hvert muligheten til å prøve seg på reservelaget, 17 år gammel. Han benyttes kun som spiss. Et tegn på fremgangen er at han før sesongen ble tildelt fast draktnummer for førstelaget. Han scoret sitt første mål i sin første kamp for førstelaget mot Aston Villa 5. april, han avgjorde kampen som endte 3-2. I neste seriekamp, mot Sunderland AFC, kom han innpå og avgjorde kampen (Manchester United vant 2-1) med en styring etter å ha vært på banen i 48 sekunder. 

Vårsesongen 2011/2012 var Macheda på utlån til Queens Park Rangers FC. Sesongen 2012/13 var han utlånt til VfB Stuttgart.

Den 27. mai 2014 meldte han overgang fra Manchester United til Cardiff City FC.

## Referanser


## Eksterne lenker
*
Sam Hewson

**Sam Hewson** (født 28. november 1988) er en engelsk fotballspiller som spiller for Hereford United FC på utlån fra Manchester United FC. Han spiller sentral midtbane. 

Hewson startet karrieren i den lokale klubben AFC Bolton da han var åtte år gammel og spilte to kamper før han ble oppdaget av ungdomsspeidere fra Manchester United. Han ble tilbudt en plass på United sitt akademi og trente med klubben før han var fylt ti år. Han steg i gradene på de aldersbestemte lagene frem til han den 26. september debuterte for reservelaget.

Det nærmeste Hewson har vært spill for førstelaget var da han var med i troppen mot Roma AC i United sin siste kamp i gruppespillet til Mesterligaen 2007/2008. Han har imidlertid aldri spilt en førstelagskamp. I januar 2009 ble han utlånt til Hereford United for tre måneder og debuterte i en kamp mot Oldham Athletic AFC.

## Eksterne lenker
*
Framtid for Finnmark

**Framtid for Finnmark** var en liste som stilte til valg i Finnmark ved stortingsvalget i 1989. Bak lista sto Folkeaksjonen Framtid for Finnmark, etablert i 1988, som uttrykte en misnøye med de etablerte partienes finnmarkspolitikk.

Folkeaksjonen klarte å overtale Anders Aune, fylkesmann i Finnmark, til å stille som førstekandidat på lista. Lista ble av den grunn også kalt «Aune-lista».

Aune hadde meldt seg ut av Arbeiderpartiet i protest mot det han oppfattet som Brundtland-regjeringens passivitet i fraflyttingsspørsmålet og under krisen i fiskeindustrien i Finnmark. Aune hadde representert Arbeiderpartiet på Stortinget fra 1969 til 1973. Han regnet ikke med at den nye lista kom til å få noe mandat.

Lista fikk 8&nbsp;817 stemmer, eller 21,5 prosent av stemmene i fylket, nest flest av alle partier som stilte til valg i Finnmark det året.

Anders Aune var saksordfører da Stortinget vedtok å opprette Tiltakssonen i Finnmark og Nord-Troms i 1990, og han spilte en avgjørende rolle da «Finnmarkspakken» med redusert personskatt ble vedtatt i forbindelse med revidert nasjonalbudsjett i 1993. Folkeaksjonen mente den hadde oppfylt sitt formål.

Aune hadde i løpet av stortingsperioden to sekretærer, begge med bakgrunn fra Venstre: Erling Moe og Reinert Leirvik.

En av hovedpersonene bak Folkeaksjonen Framtid for Finnmark, Håkon Schulstad, gikk tilbake til Arbeiderpartiet i 1990. Vidar Karlstad var høsten 1992 involvert i dannelsen av et parti med basis i folkeaksjonen og lokale lister, som fikk navnet Felles Framtid, men selv gikk han samme år til Høyre.

## Referanser
Bondi skole (Asker)

**Bondi skole** er en barneskole i Asker beliggende i en skogteig med blandet løvskog øst for Røykenveien og i gangavstand til Bondivann. Skolen ligger også i umiddelbar nærhet til Risenga idrettspark.

## Særpreg
Bondi skole ønsker å profilere seg som en skole der elevene er mye ute, ute i naturen og ellers ute i nærmiljøet for å lære gjennom å gjøre og erfare. Skolen setter samvær på tvers av aldersgrupper i fokus.

## Historie
Bondi skole stod ferdig i 1968. Da hadde skolens elever gymnastikk i Bondihallen idrettshall som ligger rett ved siden av skolen. I 1984 fikk skolen er tilbygg med gymsal og scene. I 1999 fikk skolen to paviljonger i skolegården.

## Ny Bondi skole
Fordi skolebygget var gammelt og utidsmessig slet skolen med dårlig inneklima, illeluktende toaletter, vinduer som ikke lot seg åpne, brannfarlig isolasjon som lå åpent, og gjennomgående sprekker i gulv og tak. Tilstanden var så dårlig at at rådmannen i Asker mente det beste ville være å rive hele skolen, og bygge en ny og fremtidsrettet skole.

Den 9. desember 2008 vedtok kommunestyret i Asker at det skulle bygges en ny Bondi skole. Den nye skolen ble innviet 1. august 2011. I perioden fram til det nye bygget kunne tas i bruk ble elevene og lærerne på Bondi skole flyttet til Askers reserveskole på Drengsrud.

## Referanser


## Eksterne lenker
* Bondi skoles offisielle nettsted
Lofot-stormen 1868

**Lofot-stormen 1868** betegner et uvær som rammet Lofoten 31. mars 1868. Det omkom ca. 100 fiskere under stormen, noe som utgjorde ca. en halv prosent av deltakerne på lofotfisket.

## Se også
* Lofot-stormen 1849

## Referanser
Buffalo Soldier

**«Buffalo Soldier»** er en reggaesang i A-dur, skrevet av Bob Marley og Noel G. Williams. Den ble spilt inn av Bob Marley & The Wailers i 1980, og var den siste innspillinga til Marley. Sangen ble ikke kjent før etter at Marley døde i 1981 og med albumet *Confrontation* i 1983. Sangen ble en hit og er blant de mest kjente sangene til Marley.
## Om sangen
Tittelen og lyrikken viser til de U.S kavaleri- og infanteriregimenta som i 1866 ble sammensett av svarte soldater. De ble kjent som «Buffalo Soldiers» og kjempet mot indianerne. Bob Marley sammenlignet deres kamp med kampen for å overleve, og brukte det som et symbol for svart motstand.

## Kilder
* Sangtekst frå bobmarley.com
* Black Heretics, Black Prophets: Radical Political Intellectuals – Bogues, Anthony, Page 198, via Google Books. Accessed 2008-06-28.
* Adam Conner-Simons (July 24, 2007). "Picking Up What They're Laying Down", Gelf Magazine. Retrieved on 28 June 2008.
Terje Tønnessen

**Terje Tønnessen** (født 28. januar 1949 i Kristiansand) er en norsk prest og forfatter med teologisk embetseksamen fra Menighetsfakultetet i 1974. Han har vært prest siden 1976 i Hjelmeland, Åmli og i Agder bispedømme. Han har gitt ut en rekke bøker, både faglitteratur og skjønnlitteratur. Tønnessen har også vært journalist i Vårt Land og spaltist i flere aviser, blant annet i Fædrelandsvennen, hvor han i en årrekke har skrevet andakter. I 1999 ble han re-ordinert til prest i Den nordisk-katolske kirke.

## Bibliografi

* *Kristus blant dere, håpet om herlighet – eukaristisk spiritualitet i en såret og splittet verden* 2003 ISBN 82-92173-39-0
* *Det må da være noen her* – dikt, aforismer, hymner og bønner 2002 ISBN 82-92173-35-8 
* *Rubens hus* 2001 ISBN 82-92173-32-3 
* *Maria* 2000 ISBN 82-92173-26-9
* *Svak fornemmelse av vår – tekster om frelsens mysterium* 2000 ISBN 82-92173-25-0 
* ''Utfordring og ansvar – Et bidrag i debatten om ekumenikk 1972 ISBN 82-501-0061-1

## Kilder
* Omtale i forbindelse med 60-årsdag i Fædrelandsvennen Kultur side 18 onsdag 28. januar 2009
Alexander Stenerud

**Alexander Stenerud** (født 1975) er en norsk musiker og låtskriver oppvokst i Trondheim og Bærum.

Han er vokalist og hovedlåtskriver i popduoen Zuma.  

Stenerud deltok i Melodi Grand Prix 2009 med låten «*Find My Girl*» og i Melodi Grand Prix 2010 med låten «*Give It To Me*».

I 2010 utga Stenerud anti-julelåten *Please Santa Go Away (The Bells Are Hollow)*, produsert av Knut Schreiner fra blant annet Turboneger.

Stenerud var også deltager i NRKs *[[Beat for beat]]* i 2011 og i 2012 deltok han i *[[4-stjerners middag halv åtte]]* på TVNorge.

Høsten 2015 albumdebuterte Alexander Stenerud som soloartist med «*Far Away From Tomorrow*».

Alexander Stenerud er bror til journalisten David Stenerud.

## Diskografi
**Zuma**:

* *[[Juno (album)|Juno]]* (2001)
* *[[Rainboy (album)|Rainboy]]* (2003)
* *[[Pearls (album)|Pearls]]* (2010)
* *Retro - last impression* (2014) 

## Eksterne lenker
* 
* 
* 
*
Angel of Retribution

***Angel of Retribution*** er det femtende studioalbumet fra det britiske heavy-metal-bandet Judas Priest. 

Etter 12 år borte fra Judas Priest er Rob Halford gjenforent med bandet og tilbake med albumutgivelse. Albumet debuterte på 13.-plass på den amerikanske Billboard 200-listen, og nådde 1.-plass i Hellas. Albumet ble utgitt 23. februar 2005 i Japan, og 1. mars samme år i resten av verden.

## Sporliste
Alle spor av Rob Halford, K.K. Downing og Glenn Tipton unntatt hvor annet er nevnt.
# «Judas Rising» – 3:52
# «Deal with the Devil» (Halford, Downing, Tipton, Roy Z) – 3:54
# «Revolution» – 4:42
# «Worth Fighting for» – 4:17
# «Demonizer» – 4:35
# «Wheels of Fire» – 3:41
# «Angel» – 4:23
# «Hellrider» – 6:06
# «Eulogy» – 2:54
# «Lochness» – 13:28

## Personell
*Rob Halford – Vokal
*Glenn Tipton – Gitar
*K. K. Downing – Gitar
*Ian Hill – Bassgitar
*Scott Travis – Slagverk

## Eksterne lenker
*  
*
Colo-Colo

**Club Social y Deportivo Colo-Colo**, mest kjent som **Colo-Colo**, er en chilensk fotballklubb hjemmehørende i kommunen Macul ved Santiago. Den konkurrerer i Primera División, toppdivisjonen i landet, som de har spilt i uavbrutt. Deres hjemmebane er Estadio Monumental David Arellano. Colo-Colo er den mest meritterte fotballklubben i Chile. De har vunnet hele 32 Primera División-titler og 13 Copa Chile-titler. 

Colo-Colo ble grunnlagt i 1925 av utbrytere som bestod av spillere fra Magallanes, ledet av David Arellano. De har vært administrert av Blanco y Negro SA siden 2005. Klubben har en voldsom rivalisering med Universidad de Chile, som er den andre storklubben i landet.

Internasjonalt er Colo-Colo også det mest vellykkede chilenske laget, og har vunnet Copa Libertadores (1991), Recopa Sudamericana (1992) og Copa Interamericana (1992). Colo-Colo var rangert blant de 30 beste fotballklubbene av IFFHS i 2007 All-Time Club World Ranking.  I 2009 rangerte IFFHS Colo-Colo som Chiles toppklubb i det 20. århundre, og en av de 20 største klubbene i Sør-Amerika.

## Referanser


## Eksterne lenker
*
Zuma

**Zuma** er en norsk popduo bestående av Alexander Stenerud og Henrik Njaa. Zuma ble dannet i 1995 etter at Stenerud og Njaa vant en demokonkurranse på NRK P3. 

I 2001 ga de ut albumet *[[Juno (album)|Juno]]* som solgte nærmere  eksemplarer og ble årets mest solgte norske debutalbum. *Juno* ble  nominert til Spellemannprisen 2001 i klassen popgruppe og radiohiten «Pearl» fra albumet ble nominert til årets HIT under Hit Awards. To år senere kom andrealbumet *[[Rainboy (album)|Rainboy]]* med blant annet hiten «Joy In The City». Sistnevnte var også kjenningsmelodien til NRKs TV-serie *[[Lekestue (TV-serie 2002)|Lekestue]]* med Nicolai Cleve Broch i hovedrollen. Etter disse to plateutgivelser, deltok Zuma i Melodi Grand Prix 2008, hvor duoen kom til sistesjansen med låten «Always, Always». 

1. februar 2010 ga de ut samleplaten *[[Pearls (album)|Pearls]]*. Albumet består av to nye låter, MGP-bidraget deres fra 2008 «Always Always», to MGP-låter av Stenerud, singelen «Home Tonight» fra 2007, singelen «Norwegian Girl» (som var "skjult" bonusspor på deres debutalbum), samt de fire beste låtene fra deres to studioalbum. August 2014 ga de ut enda et samlealbum med navnet *Retro - last impression*.  

## Medlemmer
*Alexander Stenerud – vokal, gitarer, keyboards
*Henrik Njaa – keyboards og programmering

## Album
* *[[Juno (album)|Juno]]* (2001)
* *Rainboy* (2003) 10 spor
* *[[Pearls (album)|Pearls]]* (2010) - samleplate
* *Retro - last impression* (2014) - samleplate

## Listeplasseringer


## Referanser


## Eksterne lenker
* Hjemmeside
1. divisjon fotball for menn 2009

**1. divisjon fotball for menn 2009** (også kalt **Adeccoligaen 2009**) startet 5. april 2009 og ble avsluttet 1. november.

Nyopprykket fra 2008-sesongen var , ,  og , mens  rykket ned fra Eliteserien foregående sesong. Grunnen til at bare ett lag rykket ned var at Eliteserien ble utvidet fra 14 lag i 2008 til 16 lag i 2009.

## Opp- og nedrykk

De to beste lagene rykket direkte opp til Eliteserien 2010, mens lagene fra tredje til femteplass spilte kvalifisering om opprykk mot nummer 14 i Eliteserien. Fire lag rykket ned til 2. divisjon 2010.

Opprykk:  og 

Kvalifisering:  rykket opp etter kvalifiseringsspill mot ,  og 

Nedrykk: , ,  og 

## Ny serieordning
Grunnet utvidelsen av Eliteserien fra 14 lag i 2008 til 16 lag i 2009 ble også kvalifiseringssystemet i 1. divisjon endret. I 2009 rykket to lag direkte opp, mens tre lag spilte kvalifisering. Lag nummer tre, fire og fem i 1. divisjon og nummer 14 i Eliteserien spilte kvalifisering om den siste opprykksplassen. 

Nummer tre og fire spilte mot hverandre i én semifinale på førstnevntes hjemmebane, og laget fra Eliteserien spilte mot nummer fem i 1. divisjon i den andre semifinalen på førstnevntes hjemmebane. Vinnerne av hver semifinalene møttes til et dobbeltoppgjør om opprykk. Som før rykket fire lag ned til 2. divisjon.

## Tabell

## Statistikk


•
Tromsdalen
•
Skeid
•
Alta
•
Sogndal
•
Løv-Ham
•
Haugesund
•
Stavanger
•
Bryne
•
Notodden
•
Hønefoss
•
Ham-Kam
•
Moss
•
Sarpsborg 08
•
Kongsvinger
•
Nybergsund-Trysil
•
Mjøndalen


Sist redigert: 2. august 23:55

## Arenaer

Hjemmebaner i 2009-sesongen:

## Dommere

Norges Fotballforbund har satt opp disse dommerne for sesongen 2009:

## Hovedtrenere

Hovedtrenere for de ulike lagene sesongen 2009:

## Målscorere

**24 mål**
* Thomas Sørum, Haugesund

**14 mål**
* Lars Lafton, Hønefoss

**12 mål**
* Vegard Braaten, Alta

**11 mål**
* Tore Andreas Gundersen, Nybergsund
* Martin Wiig, Sarpsborg 08

**10 mål**
* Marius Helle, Bryne
* Kenneth Kvalheim, Moss
* Kamal Saaliti, Hønefoss

**7 mål**
* Nikola Djurdjic, Haugesund
* Roman Kienast, HamKam

**6 mål**
* Tarjei Dale, Sogndal
* Erik Midtgarden, Mjøndalen
* Kai Risholt, Kongsvinger

**5 mål**
* Jo Sondre Aas, Moss
* Ezekiel Bala, Bryne
* Randall Brenes, Kongsvinger
* Efe Prince Ehiorobo, Løv-Ham
* Adrian Paul, Mjøndalen
* Markus Ringberg, HamKam

**4 mål**
* Oluwasegun Abiodun, Skeid
* Mohammed Ahamed, Tromsdalen
* Thomas Andersen, Alta
* Ahyee Aye Elvis, Sogndal
* Henrik Furebotn, Sogndal
* Joseph Lapira, Nybergsund
* Jesse Ohene, Løv-Ham
* Leo Olsen, Hønefoss
* Juha Pasoja, HamKam
* Michael Røn, Sarpsborg 08
* Reidar Waage, Tromsdalen

**3 mål**

**2 mål**

**1 mål**


**Selvmål**
* Jo Andreas Gundersen, Skeid (Hjemme mot Alta i 11. runde)
* Glenn Hilleren, Mjøndalen (Borte mot Sarpsborg 08 i 5. runde)
* Are Tronseth, Haugesund (Hjemme mot Løv-Ham i 11. runde)
* Fabien Vidalon, Moss (Hjemme mot Alta i 3. runde)
* Lars Øvrebø, Moss (Borte mot HamKam i 13. runde)

Sist redigert: 3. august, 00:25

## Terminliste

















## Referanser
Parisavtalen (1810)

:*For andre betydninger av ordet/navnet Paristraktaten, se pekersiden [[Paris-traktaten]]

*'Parisavtalen''' var en fredsavtale mellom Frankrike og Sverige, den avsluttet den svensk-franske krigen (1805-1810) og ble undertegnet den 6. januar 1810, etter Sveriges tap mot Russland (alliert av Napoleons Frankrike) under finskekrigen i 1808-1809. 

Russland hadde vært alliert med Sverige under den tredje og den fjerde koalisjonen mot Frankrike, men etter tapet i slaget ved Friedland og freden i Tilsit ble landet tvunget inn i en allianse med Frankrike. Russland krevde så at Sverige sluttet seg til kontinentalblokaden og da Sverige nektet angrep Russland den finske delen av Sverige.

Etter nederlaget i krigen mot Russland måtte Sverige gi etter, både ved en hard fredsavtale hvor landet mistet Finland, freden i Fredrikshamn og landet måtte slutte seg til kontinentalblokaden ved fredsforhandlingene med Frankrike. Kort etter signeringen av avtalen ble den franske marskalken Jean Baptiste Bernadotte valgt som ny kronprins i Sverige (etter den avdøde Christian August).

Freden som fulgte Parisavtalen varte inntil Napoleon nektet Sverige å annektere Norge, da Danmark-Norge også var alliert av Frankrike. Dette ble etterfulgt av fransk okkupasjon av svensk Pommern i januar 1812 grunnet landets brudd på kontinentalblokaden og i april 1812, Sveriges inngåelse av Petersburgavtalen med Russland, mot Frankrike.
Vettre skole (Asker)

**Vettre skole** er en barneskole på Vettre i Asker kommune, på grunnen til Wettre gård med utsikt over Indre Oslofjord. Skolen har ca. 280 elever fordelt på syv klassetrinn. Elevene kommer hovedsakelig fra nærområdene Konglungen, Bleikeråsen, Krillås, Åby og deler av Blakstad.

## Særpreg
Etter rehabilitering i 2005 er Vettre skole uten tradisjonelle klasserom, men med store trinnbaser. Til hver base hører to store grupperom. Dette gjør at skolen kan variere gruppestørrelser på en enkel måte og dermed få til stor variasjon i undervisningen og bedre tilpasset opplæring.

## Historie
Vettre skole ble bygget så tidlig som i 1899 på tomt utskilt fra Wettre gård. Skolen er påbygget flere ganger, først i 1918. I 1956 var kapasiteten på skolen sprengt og man så seg nødt til å leie lokaler på Blakstad Bedehus. En ny skolebygning, tegnet av arkitekt Geir Grung, ble oppført i 1957. Denne bygningen ble påbygget i 1964. Skolen fikk nytt tilbygg i 1984.

Skolebygningen er i dag rehabilitert og har fått to nye tilbygg som er bygget på den gamle skolegårdens fotballbane (2005). Nye og tidsmessige uteområder sto ferdig i 2007.

## Referanser


## Eksterne lenker
* Skolens nettsted
Iver Markengbakken

**Iver Markengbakken** (født 25. mars 1982) er en norsk kombinertløper. Han representerer Østre Toten skilag.

Han debuterte i verdenscupen 30. desember 2004 i Oberhof ved å bli nr. 42. Hans foreløpig beste plassering i verdenscupen er en niendeplass, et resultat han oppnådde i Holmenkollen 18. mars 2007. Under NM 2007 tok han gull på sprinten og i lagkonkurransen, samt bronse på fellesstarten.

Markengbakken var med i den norske troppen til VM 2007 i Sapporo, men  ble ikke tatt ut til å gå noen av distansene. På grunn av varierende resultater har ikke Markengbakken hatt fast plass på det norske verdenscuplaget de siste sesongene. Han gikk flere renn i begynnelsen av sesongen 2008/09, men etter jul ble han flyttet ned til kontinentalcuplaget.

## Eksterne lenker
*
Heine Jenssen

**Heine Jenssen** (født 31. desember 1969) er en norsk tidligere fotballspiller som i sin aktive karriere spilte for Eidsvold Turn og Hamarkameratene før han avsluttet karrieren hos Hamar Idrettslag. Jenssen spilte hovedsakelig i forsvar og fikk en rekke ungdomslandskamper for Norge.

## Referanser


## Eksterne lenker
* 
*  HamKam.no – Heine Jenssens spillerprofil hos Hamarkameratene
*  Fotball.no – Heine Jenssens landslagsprofil hos Norges Fotballforbund
Mads Brannstorph

**Mads Brannstorph** (født 1972) er en norsk tidligere fotballspiller som i sin aktive karriere spilte på midtbanen for Frigg, Bærum SK, Ullern, Hamarkameratene, Gjøvik/Lyn og Hamar idrettslag. Brannstorph spilte over 150 kamper for Hamarkameratene, men ingen av dem i landets øverste divisjon.

## Eksterne lenker
* 
* HamKam.no – Mads Brannstorphs spillerprofil hos Hamarkameratene
* Gjovik-lyn.no – Mads Brannstorphs spillerprofil hos Gjøvik/Lyn
Kai Kristiansen (fotballspiller)

:*For gitaristen i bandet [[The Carburetors]], se: [[Kai Kristiansen (musiker)]]*

**Kai Kristiansen** (født 1967) er en norsk tidligere fotballspiller og senere fotballtrener.

Per 2026 er han trener for 3.&nbsp;divisjonsklubben Storhamar Fotball. Tidligere har Kristiansen spilt i ni sesonger for Hamarkameratene. Etter fotballkarrieren har Kristiansen trent Vang FL (1994), HamKam 2 (1995–1996), Vang FL (1997–1999), Faaberg Fotball Lillehammer (2000–2001), Vang FL (2002), Nybergsund (2003–2004), Moelven (2011) og Brumunddal (2012) og vært henholdsvis assistent-trener på a-laget, gutte- og juniortrener hos HamKam. I tillegg har Kristiansen trent alderbestemte lag i Storhamar Fotball. Kristiansen har for øvrig ti kamper på aldersbestemte landslag for Norge (tre guttelandskamper, seks juniorlandskamper og en u-landskamp). Siden 2017 har Kristiansen også vert trener og lagleder for HamKams gatelag.

## Referanser


## Eksterne lenker
* 
* HamKam.no – Kai Kristiansens spillerprofil hos Hamarkameratene
Aktmodell

En **aktmodell** er en person som poserer naken for billedkunstnere eller kunstfotografer, eller studenter i disse disiplinene, slik at kunstneren eller fotografen kan trene på å avbilde menneskekroppen i ulike posisjoner.

Å avbilde menneskekroppen er en klassisk disiplin innen bildekunsten. I den vestlige verden var det helt opp mot andre verdenskrig ansett som upassende for kvinner å arbeide med aktmodeller. 

## Se også
* Modell (yrke)

## Referanser
Polen under Vinter-OL 1924

**Polen under Vinter-OL 1924**. Sju sportsutøvere fra Polen deltok i fem sporter under Vinter-OL 1924 i Chamonix. Polen vant ikke noen medaljer.   
  
## Medaljer

## Eksterne lenker
* Resultater og profilside  på sports-reference.com
Nostradamus (album)

***Nostradamus*** er det sekstende studioalbumet fra det britiske heavy-metal-bandet Judas Priest. 

Musikkalbumet er bandets første konseptalbum, og omhandler legen, astronomen og matematikeren Nostradamus. De turnerte sammen med Motörhead, Heaven and Hell, og Testament på *Metal Masters Tour* for å promotere albumet.

## Sporliste
Alle spor av Rob Halford, K. K. Downing og Glenn Tipton.
;Akt 1
# «Dawn of Creation» &nbsp;– 2:31
# «Prophecy»&nbsp;– 5:26
# «Awakening» *&nbsp;– 0:52
# «Revelations»&nbsp;– 7:05
# «The Four Horsemen» &nbsp;– 1:35
# «War»&nbsp;– 5:04
# «Sands of Time» &nbsp;– 2:36
# «Pestilence and Plague»&nbsp;– 5:08
# «Death»&nbsp;– 7:33
# «Peace» &nbsp;– 2:21
# «Conquest»&nbsp;– 4:42
# «Lost Love»&nbsp;– 4:28
# «Persecution»&nbsp;– 6:34

;Akt 2
# «Solitude» &nbsp;– 1:22
# «Exiled»&nbsp;– 6:32
# «Alone»&nbsp;– 7:50
# «Shadows in the Flame» &nbsp;– 1:10
# «Visions»&nbsp;– 5:28
# «Hope» &nbsp;– 2:09
# «New Beginnings»&nbsp;– 4:56
# «Calm Before the Storm» &nbsp;– 2:05
# «Nostradamus»&nbsp;– 6:46
# «Future of Mankind»&nbsp;– 8:29

## Personell
*Rob Halford&nbsp;– Vokal
*K.K. Downing&nbsp;– Gitar
*Glenn Tipton&nbsp;– Gitar
*Ian Hill&nbsp;– Bassgitar
*Scott Travis&nbsp;– Slagverk
;Gjest
*Don Airey&nbsp;– Keyboard

## Eksterne lenker
*
Fort Knox

**Fort Knox** er en garnison som tilhører den amerikanske hæren. Garnisonen er oppkalt etter USAs første forsvarsminister Henry Knox. Den dekker et areal på 445&nbsp;km²  i delstaten Kentucky 48 km sør for Louisville. Garnisonen ble opprettet i 1918 som Camp Knox og ble en permanent garnison i 1932.

Garnisonen huser U.S. Army Armor Center, U.S. Army Armor School og General George Patton Museum, men er frem til 2011 inne i en omorganiseringsperiode.

## United States Bullion Depository

Det amerikanske Finansdepartementet har siden 1937 drevet United States Bullion Depository på garnisonens område, men uavhengig av den amerikanske hæren.

## Referanser


## Eksterne lenker
*